Uduvine
Uduvine on niiske pilvisus õhus, kui nähtavus on üle 1 km, kuid alla 10 km. Uduvine koosneb pisikestest tilkadest või jääkristallidest, mis on sarnased nendega, millest moodustuvad udu ja pilved. Piiskade läbimõõt on 0,01 mm või vähem. Uduvinet võib segi ajada sombuga, mis on kuiv hägusus. Eemalt vaadatuna näib udu sinakam ja somp pruunikam. Uduvines on õhu suhteline niiskus kõrgem kui sombus. Tegelikkuses on see piir ebamäärane, sest sombu väikesed osakesed toimivad niiskuse suurenemisel tekkiva uduvine suurepäraste kondensatsioonituumadena.